**«Ліберальны клуб»** — адкрытая дыскусійна-аналітычная пляцоўка Беларусі для экспертаў з рознымі пунктамі гледжання па пытаннях эканомікі, палітыкі, грамадства, культуры. Сярод асноўных мэтаў «Ліберальнага клуба» пастуліруюцца: умацаванне традыцый цывілізаванай прадметнай дыскусіі, вывучэнне і распаўсюджанне ліберальный мадэлі грамадскага развіцця ў беларускіх эканамічных і сацыяльна-палітычных умовах, зніжэнне ўсіх формаў радыкалізму ў грамадстве. Галоўны арганізатар «Ліберальнага клуба» — ГА «Дыскусійна-аналітычная супольнасць „Ліберальны клуб"» (ГА «ДАС „Ліберальны клуб"»).

«Ліберальны клуб» не выражае думку і пацізыі палітычных партый, дзяржаўных інстытутаў, грамадскіх аб’яднанняў альбо асобных грамадзян. Яго эксперты стараюцца прытрымлівацца неангажаванага, навуковага погляду на эканамічныя, сацыяльныя, палітычныя і культурныя працэсы. Сярод асноўных каштоўнасцей, якія абараняе «Ліберальны клуб», — дэмакратыя, рыначная эканоміка, панаванне права, свабодная канкурэнцыя ідэй і ініцыятыў. «Ліберальны клуб» падтрымлівае канцэпцыю цывілізаванага дыялогу паміж усімі пластамі беларускага грамадства.

«Ліберальны клуб» праводзіць круглыя сталы, дыялогі, арганізуе даследаванні ў галіне эканомікі, грамадскага жыцця, права, культуры.

Дэвіз: «Праз аргументы і спрэчку — да ісціны».

Гісторыя
--------

Узнік у лістападзе 2007 г. як нефармальная пляцоўка для маладых інтэлектуалаў. 7 студзеня 2009 быў афіцыйна зарэгістраваны як грамадская арганізацыя.

Тэматычныя прыярытэты
---------------------

* Эканоміка Беларусі
* Унутраная і знешняя палітыка Беларусі
* Культурная палітыка Беларусі
* Моладзевая палітыка Беларусі
* Сістэма адукацыі ў Беларусі
* Усходняя Еўропа ў сучасных міжнародных адносінах
* Тэорыя і практыка сістэмных трансфармацый

Структура
---------

### Савет «Ліберальнага клуба»

Галоўны орган пляцоўкі, які адзначае агульныя кірункі развіцця арганізацыі. Савет разглядае кандыдатуры на замяшчэнне вакансій і на членства ў «Ліберальным клубе».

### Працоўны калектыў

Забяспечвае штодзённую працу «Ліберальнага клуба». Пры ўзнікненні вакансій папаўняецца новымі супрацоўнікамі. Іх адбор ажыццяўляецца на конкурснай аснове.

### Члены «Ліберальнага клуба»

У гэтую групу можа ўвайсці любы чалавек, які падзяляе каштоўнасці арганізацыі і гатовы прымаць актыўны ўдзел у яе працы. Каб зрабіцца членам «Ліберальнага клуба», трэба падаць заяву і заплаціць членскі ўзнос. Заявы кандыдатаў разглядае Савет.

### Цэнтр аналітычных даследаванняў (ЦАД)

Структурнае падраздзяленне ГА «Дыскусійна-аналітычная супольнасць „Ліберальны клуб"». Быў створаны ў 2011 г. з мэтай правядзення аналітычнай працы ў межах тэматычных прыярытэтаў пляцоўкі.

Асноўны інтэлектуальны прадукт, які вырабляецца ЦАД, — аналітычныя і памятныя запіскі, маніторынгі беларускіх і замежных СМІ, інфармацыйна-аналітычныя даклады, дыскусійныя матэрыялы, а таксама аўдыя- і відэападкасты.

Асноўныя даследаванні
---------------------

* Індэкс эканамічнай адэкватнасці Беларусі — 2013;
* Альтэрнатыўны погляд на рэформу сістэмы дзяржаўнага кіравання Беларусі;
* Індэкс эканамічнай адэкватнасці Беларусі — 2012;
* Умовы вядзення бізнесу ў краінах Адзінай эканамічнай прасторы і інш.

Зноскі
------

1. ↑  Миссия и цели | Либеральный клуб: экономика, политическая и экономическая аналитика (руск.) (недаступная спасылка) Архівавана 18 верасня 2013.

Спасылкі
--------

* Афіцыйны сайт
* Аўдыёархіў некаторых дыскусій «Ліберальнага клуба»
* Эксперт «Ліберальнага клуба»: Беларусь пакуль не гатовая да паўнавартаснай амністыі капіталу Архівавана 6 сакавіка 2016.
* Лібералізацыя беларускай эканомікі — рэчаіснасць альбо іміджавая акцыя